אריה לוי שריד

אריה לוי שריד (13 במרץ 1913– 28 באוקטובר 2003) היה היסטוריון, פעיל ציבור, סופר ומורה לספרות והיסטוריה.

מיוזמי הקואורדינציה הציונית לגאולת ילדים יהודים וממקימי יד ושם. הוציא שלושה ספרים המקיפים את תולדות התנועות החלוציות בפולין.

 ביוגרפיה 
נולד כלייבל גולדברג בעיירה קמיניץ ליטובסק מחוז בריסק, שבליטא. אמו רחל לאה (גינשפרינג) וקלמן גולדברג. הוריו וכל שלושת אחיו נספו בשואה.

בילדותו למד בגימנסיות העבריות מיסודה של "תרבות" בפרוז'ני ובריסק, היה חבר תנועת הנוער גורדוניה ופעיל מרכזי בתנועה. עם סיום לימודיו בגימנסיה יצא להכשרה באוזורקוב ובהמשך בהכשרה של קיבוץ תל חי בביאליסטוק. לפני עלייתו לארץ ישראל נשלח להדרכה תרבותית בשליחות מרכז החלוץ. הוא עלה לארץ ישראל בשנת 1938 והיה חבר קיבוץ יגור. הוא עברת שמו לאריה לוי שריד אחרי שאיבד את כל משפחתו בשואה.

עם תום מלחמת העולם השנייה וטרם קום המדינה, בשנת 1945 נשלח לפולין בשליחות בלתי לגאלית על ידי המוסד לעלייה ב'. בעת שליחותו בפולין היה מיוזמי "הקואורדינציה הציונית לגאולת ילדים יהודים" שסייעה בהבאת ילדים יהודים יתומים ניצולים ארצה. הוא יזם פעילות זו בעקבות פגישה עם אשה נוצריה שהיה בכוונה לגדל ילד יהודי כבנה. בעקבות הפגישה החל לעסוק בפדיון ילדים יהודים יתומים על מנת להחזיר ילדים יתומים ליהדות ולישראל. בשנת 1946 עבר לגרמניה והמשיך בפעילותו זו וכך סייע בהבאת אלפי ילדים יהודים לארץ ישראל.

בשובו לישראל היה פעיל בחיים התנועתיים בארץ. בין היתר היה רכז מטה שח"ל (שירות חלוצי לוחם) שמטרתו לגייס מתנדבים מן הוותיקים ומן העולים לקליטה וליישוב הנגב. היה חבר לשכת מפא"י בין השנים 1953-1950.

עם פילוג הקיבוץ המאוחד ב-1952 עבר לקיבוץ נווה ים. מאוחר יותר התיישב במושב שדמות דבורה והיה למורה בבית הספר החקלאי כדורי ובתיכון המחוזי בעפולה.

ב-1964 סיים תואר ראשון במדעי הטבע מאוניברסיטת תל אביב.

שריד הקדיש את חייו לתיעוד תולדות התנועה החלוצית בפולין. הוא הוציא טרילוגיה המקפת עוסקת בקורות התנועות החלוציות בפולין מהיווסדן בעשרים השנים בין שתי מלחמות העולם, דרך פעילותן בתקופת השואה ועד לתקופה שאחרי המלחמה ולחיסול התנועה הציונית בפולין בשנת 1949.

בשנת 1979 יצא לאור בהוצאת "עם עובד" הספר הראשון בטרילוגיה שעסקה בתולדות התנועות החלוציות בפולין, תחת הכותרת: "החלוץ ותנועות הנוער בפולין מ-1917 עד- 1939". בשנת 1997 יצאו לאור בהוצאת "מורשת" שני הכרכים הנוספים בטרילוגיה:"במבחן הענות והפדות". "כרך א': בנתיב הייסורים והמרי" עוסק בתנועות החלוציות בפולין בין השנים 1939 עד 1945 ו"כרך ב: תקומה מן האפר" עוסק בתנועת הבריחה של חברי תנועות הנוער בין השנים 1945–1949. בספר אוסף של אלפי עדויות ששריד ליקט במשך שנים רבות. האינדקס, שנערך על ידי אורנה קנו ורמי מנשה, כולל כ־4000 ערכים וכן פרטים על העדויות, שמות העדים ואת האזכורים בספרים.

שריג פרסם מאמרים בעיתונים "דבר", "הפועל הצעיר" ו"מולד".

המשיך ללמד עד ימיו האחרונים, לימד בהתנדבות בבית אבות בעפולה ובבית המלין בתל אביב שם הרצה ביידיש.

 חיים אישיים 
נישא לסלווה שריד (לבית גיטלמן) שהייתה רפתנית ואשת עבודה. לזוג נולדו שלוש בנות, אסתר שוורץ, גאולה קנו ורחל בר-דוד.

שריד נפטר בשנת 2002 בגיל תשעים, והובא למנוחות בבית העלמין של מושב שדמות דבורה.

ממוזער|משפחת שריד - אריה לוי שריד, אשתו סלווה גיטלמן שריד ושלוש בנותיו בקיבוץ נווה ים, שנות ה-50

ממוזער|אריה לוי שריד (במרכז התמונה) מלמד ספרות בבית הספר תיכון מחוזי בעפולה, שנות ה-80
 מאמרים שפרסם 
 אריה לוי שריד, "ראשיתה של העיר קמיניץ דליטא והישוב היהודי בתוכה", יזכור לקהילות קמניץ דליטא, הוצאת ארגון יוצאי קמיניץ דליטא וזסטביה, תל אביב, 1970
 אריה לוי שריד, "מחתרת ציונית יהודית בברית המועצות 1939- 1945, המאסף, 1973.
 אריה לוי שריד, "קיבוץ העלייה מסד", מחזון להגשמה - "מסד" קיבוץ עלייה השומר הצעיר בגליציה, הוצאת קיבוץ ניר דוד (תל עמל), אוגוסט 1983
 אריה לוי שריד, "ראשית ההיערכות התנועתית בקרב יהודי פולין והשליחות הארץ ישראלית 1944-1946", יהדות מזרח אירופה בין שואה לתקומה 1944–1948, הוצאת אוניברסיטת בן-גוריון, 1987.
 אריה לוי שריד, "על אוסף העדויות", "השתיקה שהופרה", הוצאת עיריית עפולה, המחלקה לחינוך ותרבות, תלמידי התיכון מראיינים ניצולי שואה, 1989.
 אריה לוי שריד, "תשובת אבא קובנר למשׂטיניו", ילקוט מורשת, חוברת מז, נובמבר :1989
 אריה לוי שריד, "מורשת דורו של לידובסקי וחבריו". הוצאת ברית ראשונים ינואר 1990
 אריה לוי שריד, "החלוץ" תנועת המונים: הקיבוץ המאוחד לא!", 60 שנה לקיבוץ המאוחד, הוצאת יד טבנקין, 1991
 אריה לוי שריד, "ארגון "הנקם" - קורותיו, דמותו, מעשיו"., ילקוט מורשת. חוברת נב, אפריל 1992
 אריה לוי שריד, "50 שנה למרד הגטאות: קורות המחתרת היהודית הלוחמת בביאליסטוק", ילקוט מורשת. חוברת נה, 1993

 ספריו 

 החלוץ ותנועות הנוער בפולין 1917- 1939, עם עובד, 1979
 "במבחן הענות והפדות כרך א': בנתיב הייסורים והמרי: התנועות החלוציות בפולין בשואה ולאחריה 1949-1939, הוצאת מורשת - בית עדות ע"ש מרדכי אנילביץ, 1997
 במבחן הענות והפדות כרך ב: תקומה מן האפר התנועות החלוציות בפולין בשואה ולאחריה 1949-1939, הוצאת מורשת - בית עדות ע"ש מרדכי אנילביץ, 1997

קישורים חיצוניים



 טורי דעה 
 לוי אריה שריד, הלקחים מפגישת ארפורט - חובת גרמניה לשרידי השואה בישראל, ⁨⁨דבר⁩, 24 אפריל 1970⁩
 לוי אריה שריד, גרמניה ופליטי השואה בישראל, ⁨⁨דבר⁩, 26 אפריל 1970⁩
 לוי אריה שריד, כיצד מטפחים מיתוסים של מקופחים, ⁨⁨דבר⁩, 13 נובמבר 1980⁩

 על ספרו החלוץ ותנועות הנוער בפולין 

 יוסף פרידלנדר, התנועות החלוציות בפולין, ⁨⁨דבר⁩, 19 אוגוסט 1979⁩

 הערות שוליים 

קטגוריה:בוגרי תרבות (רשת חינוך)
קטגוריה:אנשי העלייה החמישית
קטגוריה:בוגרי אוניברסיטת תל אביב
קטגוריה:היסטוריונים ישראלים
קטגוריה:אנשי חינוך ישראלים
קטגוריה:סגל בית הספר כדורי
קטגוריה:פעילי מפא"י
קטגוריה:יגור: אישים
קטגוריה:נווה ים: אישים
קטגוריה:ישראלים ילידי ליטא
קטגוריה:אישים הקבורים במושבים
קטגוריה:שדמות דבורה: אישים
קטגוריה:ישראלים שנולדו ב-1913
קטגוריה:ישראלים שנפטרו ב-2003